Diari Oficial de la Generalitat Valenciana


Sumari del DOGV 9442, del 05-10-2022 (2022/9033)

RESOLUCIÓ de 3 d'octubre de 2022, de la Conselleria de Participació, Transparència, Cooperació i Qualitat Democràtica, per la qual s'àmplia el termini de resolució establit en la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9033


Data del document
:   03-10-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 3 d'octubre de 2022, de la Conselleria de Participació, Transparència, Cooperació i Qualitat Democràtica, per la qual s'àmplia el termini de resolució establit en la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides. [2022/9033]  
  
  
Amb data 28 de maig de 2021, es va publicar en el Diari Oficial de la Generalitat Valenciana, l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament, d'ara endavant Ordre 2/2021.  
Amb data 7 d'abril de 2022, es va publicar en el Diari Oficial de la Generalitat Valenciana, la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen per a l'any 2022, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides.  
L'apartat 3, de l'article 41 de l'Ordre 2/2021, estableix que «El termini màxim per a dictar i notificar la resolució de concessió de subvencions serà de sis mesos, comptats des de l'endemà de la publicació de la convocatòria en el Diari Oficial de la Generalitat Valenciana. Transcorregut aquest termini sense que s'haja dictat i publicat la resolució, les peticions s'entendran desestimades per silenci administratiu.»  
  
El termini per a dictar i publicar la resolució de concessió o denegació de les subvencions, d'acord amb el que s'estableix en el punt 2 del resolc quinze de la Resolució de 28 de març de 2022, serà de sis mesos.  
  
S'han habilitat els mitjans necessaris per a complir el termini esmentat, però donada la complexitat tècnica del procés de comprovació de dades requerides i la realització de la valoració de tots els expedients, es fa necessària l'ampliació del termini màxim de duració del procediment, i, en conseqüència, de la corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
Vista la proposta de la Direcció General de Cooperació Internacional al Desenvolupament de 20 de setembre, i vistos els preceptes anteriorment exposats, per tot això, resolc:  
  
Primer  
Ampliar en tres mesos el termini màxim de resolució de la convocatòria de subvencions de la Resolució de 28 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen per a l'any 2022 subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides; el termini màxim establit en l'apartat 3, de l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament, i en el punt 2 del resolc quinzé de la Resolució de 28 de març de 2022.  
  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no es pot interposar cap recurs.  
  
  
València, 3 d'octubre de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.